Rig trusts vir kinders op | Netwerk24
Ons moet land van geweld red, sê verkragte vrou
Suid-Afrika is 'n pragtige land met mooi mense en ons moet kyk of ons nie ons land van al die geweld kan red nie.
Gemeenskap byeen ná vrou se grumoord
Honderde mans van Port Elizabeth het Maandagmiddag op hul knieë neergesak op die plek waar Shernice (Fetu) Jonathan (26) vermoor is om vroue om verskoning te vra vir die geweld wat hulle moet verduur.
Pta-metropolisie vang 13 van sy eie mense
Die Tshwane-metropolisie het die naweek saam met ander rolspelers 13 van sy eie lede in verband met korrupsieklagte in hegtenis geneem.
Ierse 'King Kong' reg om Engelsman te looi
Jono Carroll, een van Ierland se gewildste boksers, behoort Woensdagaand in Yorkshire op die wenpad te bly wanneer hy met Maxi Hughes van Engeland kragte meet.
Konta kry hartkloppings tydens nederlaag
Johanna Konta sê sy het Maandag gedurende haar nederlaag van 4-6, 4-6 teen die ongekeurde Tsjeg Marie Bouzková in die eerste ronde van die Top Seed Ope in Lexington, Kentucky hartkloppings gekry.
Straeuli brei uit oor Leeus se diepte
Die voorspelers bepaal of jy gaan wen. Die agterspelers besluit hoe ver jy gaan wen.
Hoe nou gemaak met plastiese afval van PPE's?
Die vraag na persoonlike beskermende toerusting soos gesigmaskers en handskoene het 'n onvoorsiene probleem geskep; hoe gemaak met al die afval wat dit skep?
Só lyk die kans dat jy Covid kry as jy vlieg
Sou jy besluit om te vlieg, is die kans dat jy Covid-19 opdoen baie skraal.
Mandla Maleka, voorheen waarnemende tesourier van Eskom, beskuldig die kragverskaffer van rassisme.
Is Vrouemaand vergeefs?
Jy is nogal geneig om saam te stem met mense, veral vroue, wat meen dat Vrouemaand eintlik 'n klug is, skryf Willem Fransman jr.
Covid-19: Samewerking sleutel tot bekamping
Wetenskaplikes werk wêreldwyd saam om Covid-19 te bekamp en "gewone mense" kan ook hul deel bydra deur maskers te dra om die verspreiding van die virus te beperk, skryf Debra Meyer.
Die onenigheid in die geledere van die 1995-Bokspan oor die #BLM-beweging dui straks daarop dat hul rol as nasiebouers uitgedien is, meen Heindrich Wyngaard.
'20/20' toon nuwe weë van klassieke musiek
Die projek 20/20: Entertainment in Containment is enorm, maar meer verstommend is die kreatiwiteit in elk van die 20 produksies. Slim en gevarieerde visuele uitbeeldings verhef die klassieke uitvoerings, die kern van die projek, tot dimensies wat kwa
KYK: KORTFILM - Roeline Daneel en Albert Pretorius in Nappy Blues
Netwerk24 en die KKNK se tweede KORTOM-kortrolprent, Nappy Blues, is Dinsdag, 11 Augustus, op Netwerk24 te sien. Hier is 'n voorsmakie van die tweede film, Kortpad, met bekroonde akteurs Albert Pretorius en Roeline Daneel in die hoofrolle.
KYK: SA en Britse koor sing virtueel saam
Die Covid-19-pandemie het dalk die Tuks Camerata se buitelandse koortoer ontspoor, maar dit het hulle beslis nie gekeer om steeds saam met die Barnsley-jeugkoor in Brittanje te sing nie.
Sit aan met die langore
By 'n padstal langs die N2 kry gróót drome gestalte, skryf Julian Jansen.
Jan Taks se SMS'e – die volle storie
Die SMS'e wat Jan Taks onlangs aan belasting-betalers gestuur het, is geen bedrogspul nie. Maar pasop vir die ander, waarsku Nico van Gijsen.
LUISTER: Ingeperk maar opgekikker
Moenie na hierdie podsending luister as jy eintlik moet werk nie, want kort voor lank het jy 'n tuinvurk of 'n kwas en verf in die hand om werf en huis reg te ruk. Dit is alles te danke aan die geesdrif van Vra die kenner se gas, Wicus Pretorius, die redakteur van die tydskrif Tuis.
Rig trusts vir kinders op
Deur Timothy Rangongo 25 Julie 2020 11:55
'n Trust word opgerig wanneer iemand die eienaarskap van hul eiendom oordra, of "dit in 'n trust sit" – wat dan 'n instrument met 'n afsonderlike regspersoonlikheid word.
Die eiendom wat oorgedra is, word tot voordeel van gespesifiseerde kinders geadministreer en bestuur, ingevolge die Wet op Trusteiendomsbeheer, 57 van 1988 – die wet wat trusts in Suid-Afrika beheer. Dié wet bepaal dat trustees aangestel moet word wie se hoofverantwoordelikheid dit is om die trust se bates tot voordeel van die bevoordeeldes te administreer en bestuur – wat in dié geval die stigter se kinders sal wees.
Elmarie Neilson, enkelpraktisyn van Neilsons Attorneys
Die trust ontstaan nadat dit by die meester van die hooggeregshof geregistreer is – wat 'n magtigingsbrief aan die aangestelde trustees moet uitreik wat hulle die mag gee om om namens die bevoordeeldes op te tree. In gevalle waar 'n minderjarige geld erf sonder dat 'n trust bestaan, sal dit gehou word deur die Voogdyfonds, wat deur die meester geadministreer word, en by die Openbare Beleggingskorporasie (OBK) belê word totdat die kind 18 is, sê Elmarie Neilson van Neilsons Attorneys.
"Die kind moet dan weet dat hulle die Voogdyfonds moet nader om op te eis wat aan hulle verskuldig is," sê sy. 'n Trust vermy die regering se eisproses, wat geneig is om lank te neem en deur burokratiese rompslomp belemmer word, deur dit byvoorbeeld vir ouers moontlik te maak om trustees te kies en aan te stel wat geld namens die minderjarige sal hou totdat hulle 'n sekere ouderdom bereik.
"Trustees se rol is nie om na minderjariges om te sien nie, maar om finansiële besluite ingevolge die trustakte te neem," sê Neilson. Daar is baie redes om trusts vir minderjariges op te stel, sê Claire Thomson, direkteur van Witz Inc. Sy noem sommige situasies uit die regte lewe wat daartoe lei dat mense dit opstel.
Dit wissel van grootouers wat nie wil hê dat die geld in die ouers se hande beland nie, maar eerder aan kleinkinders bestee moet word; of 'n geskeide ouer wat nie wil hê dat die ander ouer geld moet opeis wat vir die kinders bedoel is nie; tot ouers wat bates vir hul kinders wil afkamp en byvoorbeeld die bates teen krediteure wil beskerm.
Claire Thomson, direkteur van Witz Inc
Die oorheersende tema en voordeel van die opstelling van 'n trust is klaarblyk beskerming. "Trustbates word teen die ouers se krediteure beskerm. Trustbates kan aanhou groei sonder om onderwerp te word aan die onbestendigheid van die lewe wat inkomsteverdieners raak," sê Thomson.
Onthou dat 'n trust 'n afsonderlike regsidentiteit het. Dit beteken dat daar nie geraak kan word aan die bates waarvan die ouer eienaarskap na die trust oorgedra het in die geval van likwidasie, sekwestrasie (persoonlik of sakeverwant) of selfs egskeiding nie. Krediteure kan nie die trustbates teiken nie, want hulle vorm nie deel van die persoonlike boedel nie. Alles is egter nie net goed nie.
Omdat die trust 'n afsonderlike regspersoon is, is dit soos enige ander natuurlike en regspersoon aanspreeklik vir belasting. Nog 'n voordeel is die gemak waarmee geld wanneer nodig vir die onderhoud en welstand van die kinders geredelik beskikbaar gestel word aan die minderjariges, anders as die burokratiese proses om in die geval van die Voogdyfonds deur die meester van die hooggeregshof te werk.
"Die Voogdyfonds laat onttrekkings tot voordeel van minderjariges vir onderhoud toe, byvoorbeeld vir skoolgeld, klere, mediese uitgawes, akkommodasiekoste en ander behoeftes as dit deur die kind se voog gemotiveer word. Die meester kan in dié verband uit rente betaal, asook tot R250 000 uit die kapitaal wat belê is," sê Thomson.
Deur 'n trust op te stel, kan kapitaal wat belê is en rente egter tot voordeel van die onderhoud van die minderjarige gebruik word, sê sy. "Trustees kan ook tot voordeel van die minderjarige beleggingsbesluite neem oor die geld wat in trust gehou word."
Belasting en foute
Die oordrag van bates na die trust het wel belastinggevolge, want óf die trust ontvang die bates as 'n skenking (skenkingsbelasting), óf koop die bates (byvoorbeeld, hereregte en oordragkoste in die geval van vaste bates), sê Neilson. Sy sê trusts was baie dekades lank perfekte belastingbesparende instrumente. "Die afgelope dekade of wat het die regering egter die belastingkoers vir trusts verhoog tot waar trusts teen dieselfde koers as individue belas word."
Al het dit daartoe gelei dat baie finansiële adviseurs hul kliënte afraai om trusts op te rig, sê Neilson, prokureurs en finansiële kenners raai hul kliënte steeds aan om trusts op te stel omdat die voordele veel groter as die belastingimplikasies is. Een van die algemene foute wat trustees maak, is volgens haar om te vergeet dat belastingopgawes dalk ingedien sal moet word.
Julie is trusts se indieningstydperk in SA – die maand waarin die SA Inkomstediens verteenwoordigende belastingbetalers van trusts (trustees) versoek om ITR12T-vorms (inkomstebelastingopgawes vir trusts) in te vul en in te dien.
Die inkomstebelastingwet beskou 'n trust as 'n regspersoon, en daarom is dit aanspreeklik om belasting te betaal op inkomste wat in 'n boekjaar gegenereer is. Nog 'n algemene fout wat sy noem, is dat oprigters van trusts dikwels nie besef dat 'n trust bestuur moet word nie. "Resolusies moet goedgekeur word wat die trustees magtig om sekere dinge te doen. As 'n trust byvoorbeeld vaste eiendom koop, moet die trustees eers 'n resolusie goedkeur om die koop van die eiendom te magtig. As dit nie gedoen word nie, kan die koopkontrak ongeldig wees, en skadevergoeding kan van die trust geëis word."
Aanstel van trustees
Neilson raai kliënte aan om ter wille van aanspreeklikheid nooit net een trustee te hê nie. Sy raai hulle ook nie aan om twee trustees te hê nie om 'n dooie punt te vermy as hulle oor 'n besluit verskil, maar om eerder drie trustees te hê.
"Een trustee moet finansieel kundig wees; 'n ander trustee moet op die belange van die kinders ingestel wees; en die derde trustee moet moreel en eties bo verdenking wees. Die derde trustee kan die morele rigtingwyser wees." Thomson sê: "Trustees moet betroubaar wees." Sy sê hulle moet mense wees wat die kind se belange in gedagte hou en goeie besluite oor die gebruik van geld tot voordeel van die kind kan neem. Die trustees "moet ook goeie finansiële kennis hê, of die vertroue hê om 'n finansiële adviseur se dienste te gebruik om hulle te lei om toepaslike en finansieel gesonde beleggingsbesluite tot voordeel van die kind te neem," sê sy.
Word trustees jou kinders se wetlike voogde?
Die voogdyskap van kinders word deur artikel 18 van die kinderwet beheer, terwyl die rol van trustees deur die gemenereg en die wet op trusteiendomsbeheer gereël word, sê Elmarie Neilson van Neilsons Prokureurs.
Die trustakte sit trustees se magte uiteen met verwysing na die wet op trusteiendomsbeheer. "Dit behels gewoonlik die koop, verkoop of beswaring van vaste eiendom, kontantbelegging, om skoolgeld te betaal en die kinders te onderhou," sê sy.
Terwyl 'n voog óf in 'n testament óf op versoek deur die hooggeregshof aangestel kan word, sê Claire Thomson van Witz Inc. dat 'n trustee 'n wetlike voog kan wees, maar die twee (trustee en wetlike voog) is nie dieselfde ding nie.